**ЗАПОВЕД**



На основание чл. 363а, т.2 от Кодекса на търговското корабоплаване (Загл. изм. - ДВ, бр. 113 от 2002 г.), чл. 1, т.1, буква „а“ и чл. 9 , ал. 3 от Задължителни правила за морските пристанища на Република България (Обн. ДВ. бр.50 от 3 Юли 2009г., изм. ДВ. бр.55 от 19 Юли 2011г., изм. и доп. ДВ. бр.57 от 27 Юли 2012г., изм. и доп. ДВ. бр.42 от 28 Май 2019г., изм. и доп. ДВ. бр.8 от 29 Януари 2021г.), във връзка с прилагането на Решение (EС) 2024/210 на Съвета от 30 декември 2023 година относно пълното прилагане на разпоредбите на достиженията на правото от Шенген в Република България и в Румъния по отношение посещението на български яхтени пристанища

**Н А Р Е Ж Д А М:**

1. Предоставям на Главна дирекция „Гранична полиция“ към Министерство на вътрешните работи ползването на УКВ (морски) канал 72 съгласно Приложение № 2 към чл. 9, ал. 3 от Задължителни правила за морските пристанища на Република България за осъществяване на гранично наблюдение на морските пространства и контрол на граничния режим на Република България, както и за осъществяване на комуникация с яхти, лодки и други плавателни средства за спорт, туризъм и развлечение, пристигащи в или отплаващи от пристанища на Република България, с цел набавяне на информация от тези плавателни средства съгласно моя Заповед № З-191/01.04.2024 г.
2. Използването на предоставения УКВ канал 72 да се извършва при спазване на чл. 31, чл. 52 и Приложение 18 на Радиорегламента на Международния съюз по далекосъобщения.
3. Заповедта да се доведе до знанието на всички заинтересовани лица.
4. Контрол по изпълнението на заповедта възлагам на *директорите* на териториалните дирекции на Изпълнителна агенция „Морска администрация“.
5. Тази заповед подлежи на обжалване по реда на Административнопроцесуалния кодекс.

